Te ocasion de Fieste dal Friûl a Udin il Moviment Civic Culturâl Alpin-Adriatic dal Fogolâr Civic e il Circul Universitari Furlan de Academie dal Friûl a àn volût pandi in simbul il lôr sostegn morâl a chê part de societât civîl dal vicinant Venit che e pretint pe sô int il dirit di decidi dal so destin. Dopo doi secui la bandiere storiche de Republiche di Vignesie e je tornade fûr in citât, no plui mighe par riverence di une dominazion foreste, ma par at gjenerôs di rispiet viers de storie e des democratichis pretensions di guviernâsi bessôl di un popul dongjelaltri, che ancje chel par antîc si riferive a la metropul ‘furlane’ di Aquilee.
fur_Latn